**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ**

1. **Անհրաժեշտությունը**

Նախագծի ընդունումը պայմանավորված է ՀՀ 2022 թվականի պետական բյուջեով ՀՀ տարածքային կառավարման և ենթակառուցվածքների նախարարության կողմից իրականացվող վարկային և դրամաշնորհային միջոցների հաշվին իրականացվող միջոցառումների շրջանակներում նախատեսված, սակայն չօգտագործված ֆինանսական միջոցները ՀՀ պետական բյուջե վերադարձման անհրաժեշտությամբ:

1. **Ընթացիկ իրավիճակը և խնդիրները**

Քանի որ դեռևս հստակեցված չեն, թե որ գործընկեր միջազգային կառույցի/ների հետ պետք է բանակցություններ վարել և հստակեցման պարագայում հնարավոր չի լինի ծախսել բյուջեով նախատեսված վարկային միջոցները, ուստի առաջարկվում է 2022 թվականի համար նախատեսված 7,380.0 մլն դրամի գումարները վերադարձնել ՀՀ պետական բյուջե։ Մասնավորապես՝

1004-32016 «Եմ աջակցությամբ իրականացվող վարկային ծրագրի շրջանակներում ոռոգման համակարգի կառուցում» - 579․9 մլն դրամ,

1004-32017 և 32018 «Եմ աջակցությամբ իրականացվող վարկային ծրագրի շրջանակներում ջրամբարների կառուցում», համապատասխանաբար՝ 1,100․0 մլն դրամ, 500․0 մլն դրամ,

1072-31011 «Եմ աջակցությամբ իրականացվող վարկային ծրագրի շրջանակներում խմելու ջրի մատակարարման համակարգի կառուցում» - 871.0 մլն դրամ,

1040-32009 «Եմ աջակցությամբ իրականացվող վարկային ծրագրի շրջանակներում ՀՀ 8 մարզերում աղբահանության և կոշտ թափոնների ինտեգրված համակարգի կառուցում» - 600.0 մլն դրամ,

1157-12026 «ԵՄ աջակցությամբ իրականացվող վարկային ծրագրի շրջանակներում Էներգախնայողության նպատակով մարզի բազմաբնակարան շենքերում ջերմամեկուսացում» - 750.0 մլն դրամ,

1049-21015 «ԵՄ աջակցությամբ իրականացվող վարկային ծրագրի շրջանակներում միջհամայնքային ճանապարհների, ենթակառուցվածքների վերականգնում, տրանսպորտային միջոցների բարելավում» - 2,400.0 մլն դրամ,

1049-21016 «ԵՄ աջակցությամբ իրականացվող վարկային ծրագրի շրջանակներում միջհամայնքային ճանապարհների, ենթակառուցվածքների վերականգնում, տրանսպորտային միջոցների բարելավում» - 579.5 մլն դրամ,

Միաժամանակ չորս միջոցառումների գծով նախատեսվում է ավելացնել գումարներ։ Մասնավորապես.

- 1049-11007 «**Ասիական զարգացման բանկի աջակցությամբ իրականացվող Հայաստան-Վրաստան սահմանային տարածաշրջանային ճանապարհի (Մ6 Վանաձոր-Բագրատաշեն) բարելավման ծրագրի համակարգում և կառավարում**»**.**

2022թ պետական բյուջեով 11007 միջոցառման 4861 «Այլ ծախսեր» հոդվածի վարկի մասով նախատեսված էր 618,105.4 հազար ՀՀ դրամ, որի դիմաց փաստացի ծախսը կազմում է 341,220.8 հազար ՀՀ դրամ, որը ՀՀ գանձապետական համակարգում մուտքագրելու ժամանակ բյուջեի փոխարժեքով համարժեք է 476,683,5 հազար ՀՀ դրամի: Միջոցառման շրջանակներում վճարումներ են կատարվել նախորդ տարիներում կնքված և գործող պայմանագրերի աշխատանքների դիմաց: Բանկի կողմից հաստատված Համաձայնագրի հիման վրա միայն ինժեների կողմից ներկայացվել է վճարման ենթակա հաշիվ 582 հազար ԱՄՆ դոլարի չափով առանց ԱԱՀ-ի, բացի այդ առկա են նաև այլ խորհրդատուներ, որոնց կողմից ներկայացվելու են ընթացիկ պլանային կատարողականներ։ Հաշվի առնելով նաև գանձապետական համակարգ մուտքագրելու համար փոխարժեքային տարբերությունը՝ վարկի մասով անհրաժեշտություն է առաջանում հոդվածը համալրել 460,000,0 հազար ՀՀ դրամով։

Սույն փոփոխությունն ազդեցություն չի ունենում միջոցառման արդյունքային ցուցանիշների վրա։

- 1049-11014 **«Համաշխարհային բանկի աջակցությամբ իրականացվող Կենսական նշանակության ճանապարհային ցանցի բարելավման երկրորդ լրացուցիչ ծրագրի շրջանակներում համակարգում և կառավարում»**

2022թ պետական բյուջեով 11014 միջոցառման 4861 «Այլ ծախսեր» հոդվածի վարկի մասով նախատեսված էր 447,202.7 հազար ՀՀ դրամ, իսկ համաֆինանսավորման մասով 112,646.3 հազար ՀՀ դրամ: 2022թ ընթացքում կատարվել են վճարումներ կնքված և գործող պայմանագրերի շրջանակներում: կնքվել են ևս երեք խորհրդատվական ծառայությունների մատուցման պայմանագրեր՝ Կենսական նշանակության ճանապարհացանցի բարելավման ծրագրի իրականացման և ավարտական արդյունքների հաշվետվության մշակում, պատրաստում; Ճանապարհային անվտանգության կրթության և հանրային իրազեկման արշավի կազմակերպում, անցկացում և Սև կետերի բարելավման աշխատանքների տեխնիկական հսկողության համար:

 Քանի որ Վարկային համաձայնագրով ծրագրի ավարտ է սահմանվել 2022թ դեկտեմբերի 31-ը, անհրաժեշտություն է առաջացել վերաբաշխել ևս 295,000 հազար ՀՀ դրամի լրացուցիչ միջոցներ:

Սույն փոփոխությունն ազդեցություն չի ունենում միջոցառման արդյունքային ցուցանիշների վրա։

- 1049-21013 «**Համաշխարհային բանկի աջակցությամբ իրականացվող Կենսական նշանակության ճանապարհացանցի բարելավման երկրորդ լրացուցիչ ֆինանսավորման ծրագրի շրջանակներում ավտոճանապարհների բարեկարգման աշխատանքներ**»**.**

2022թ պետական բյուջեով 21013 միջոցառման 5113 «Համաշխարհային բանկի աջակցությամբ իրականացվող Կենսական նշանակության ճանապարհացանցի բարելավման երկրորդ լրացուցիչ ֆինանսավորման ծրագրի շրջանակներում ավտոճանապարհների բարեկարգման աշխատանքներ» հոդվածի վարկի մասով նախատեսված էր 710,641.0 հազար ՀՀ դրամ, իսկ համաֆինանսավորման մասով 181,424.1 հազար ՀՀ դրամ: Միջոցառման շրջանակներում վճարումներ են կատարվել նախորդ տարիներում կնքված և գործող պայմանագրերի աշխատանքների դիմաց: 2022թ-ին կնքվել են ևս թվով չորս՝ 808,764.24 հազար ՀՀ դրամ ընդհանուր արժեքով հիմնանորոգման պայամանագրեր: Քանի որ Վարկային համաձայնագրով ծրագրի ավարտ է սահմանվել 2022թ դեկտեմբերի 31-ը, անհրաժեշտություն է առաջացել վերաբաշխել ևս 300,000 հազար ՀՀ դրամի միջոցներ վերոնշյալ պայմանագրերի շրջանակներում հիմնանորոգվող Հ-15 Մ5-Արմավիր-Արգավանդ-Մարգարա, Հ-17 Մ5-Արմավիր; Մ4 Երևան-Սևան-Իջևան; Հ29 Սևան-Ծաղկունք-Զովաբեր Հ-32 Մ1 Գյումրի-Կապս-Ամասիա-Մ1, Հ-21 Հ75 Հոռոմ-Արթիկ-Ալագյազ ճանապարհահատվածներում իրականացվող աշխատանքների դիմաց մինչև սույն թվականի դեկտեմբերի 31-ը վճարումներ կատարելու համար:

Սույն փոփոխությունն ազդեցություն չի ունենում միջոցառման արդյունքային ցուցանիշների վրա։

- 1049-21011 **«Ասիական զարգացման բանկի աջակցությամբ իրականացվող Հյուսիս-հարավ միջանցքի զարգացման վարկային ծրագիր, Տրանշ 3».**

2022թ. պետական բյուջեով 1049 Ճանապարհային ցանցի բարելավում ծրագրի 21011 միջոցառման համար նախատեսված է 8,075,064.1 հազար ՀՀ դրամ, որից 6,953,534.1 հազար ՀՀ դրամը վարկային միջոցներից, իսկ 1,121,530.0 հազար ՀՀ դրամը՝ ՀՀ կառավարության համաֆինանսավորման միջոցներից։

 Ասիական զարգացման բանկի աջակցությամբ իրականացվող Հյուսիս-հարավ միջանցքի զարգացման վարկային ծրագրի (Տրանշ 3) շրջանակներում Թալին Լանջիկ` կմ71+500-ից կմ90+200 հատվածում հիմնական հիմնանորոգման և ասֆալտապատման աշխատանքները ավարտվել են և իրականացվում են կահավորման աշխատանքները: Կապալառուն նախատեսված 1.3 մլն ԱՄՆ դոլարի փոխարեն ներկայացրել է 2.98 մլն ԱՄՆ դոլարի կատարողական ակտ: Սակայն 2022թ. պետական բյուջեի համաֆինանսավորման մասով 5112 հոդվածով նախատեսված գումարները սպառվել են և փաստացի առկա է 290 մլն գումարի չմարված պարտավորություն, որի պատճառներից է նաև փոխարժեքային տարբերությունը (հոդվածում առկա է 78,740.32 հազար ՀՀ դրամ, որը հնարավոր չէ ծախսել կամ վերաբաշխել): Արդյունքում անհրաժեշտ է կատարել վերաբաշխում, առկա պարտավորությունները մասնակիորեն մարելու համար:

Հիմք ընդունելով նաև կատարված կանխատեսումները, երկրի ռազմավարական նշանակությանն ուղղվող միջոցները, վարկային համաձայնագրերի ավարտները և երկարաձգումները՝ առաջարկում ենք 2022թ. պետական բյուջեով 1049 ծրագրի համար հատկացված բյուջեից հետ վերադարձնել շուրջ 4,680.7 մլն ՀՀ դրամ, որից վարկային և դրամաշնորհային միջոցներից 3,606.0 մլն ՀՀ դրամ և ՀՀ համաֆինանսավորման միջոցներից 1,074.7 մլն ՀՀ դրամ։

Որոշման նախագծով առաջարկվում է ՀՀ տարածքային կառավարման և ենթակառուցվածքների նախարարության կողմից իրականացվող միջոցառումների ֆինանսական միջոցների կրճատմամբ ապահովել ՀՀ տարածքային կառավարման և ենթակառուցվածքների նախարարության կողմից իրականացվող մի շարք ծրագրերի բնականոն ընթացքը:

**3.Ակնկալվող արդյունքը**

ՀՀ տարածքային կառավարման և ենթակառուցվածքների նախարարության կողմից իրականացվող մի շարք ծրագրերով նախատեսված միջոցառումների բնականոն ընթացքի ապահովում, 2022 թվականի պետական բյուջեում նախատեսված ֆինանսական միջոցների արդյունավետ օգտագործում։

**4.Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից:

**5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Որոշման նախագծի ընդունմամբ ՀՀ պետական բյուջեի եկամուտների ու ծախսերի փոփոխություն չի առաջացնում:

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Կառավարության 2021-2026թթ. ծրագիր՝ «Տարածքային և ենթակառուցվածքների նախարարություն», կետ 28.2, 28.3, 28.4, 31.1, 31.2:

ՀՀ կառավարության 18/08/2021թ. N 1363-Ա որոշմամբ հաստատաված ՀՀ կառավարության ծրագրի «3.2 Ճանապարհաշինություն» բաժին: Քաղաքի տնտեսական, սոցիալական և էկոլոգիական զարգացման, ինչպես նաև ազգաբնակչության կենսամակարդակի բարելավման կարևոր նախադրյալ է հիմնանորորգված ճանապարհային ցանցը ուղեկցող կոմունիկացիաներով, այդ թվում ջրահեռացումն ու արդիականցված փողոցային լուսավորությունը, որը կնպաստի զբոսաշրջիկների թվի աճին, նոր աշխատատեղերի ստեղծմանն ու քաղաքացիների անվտանգության մակարդակի բարձրացմանը։

«3.2 Ճանապարհաշինություն» բաժնի 5-րդ պարբերությամբ նախատեսված «տեղական նշանակության ճանապարհների հիմնանորոգում, գյուղական ճանապարհների անվտանգության ապահովում» բարեփոխման ուղղություն: